
Hrvatski zavod za javno zdravstvo 
Zagreb, 20. travnja 2021. 


Osnovne mjere zaštite od zaraze 
koronavirusom SARS-CoV-2 


1. KAKO SE ŠIRI ZARAZA KORONAVIRUSOM? 


Kojim putem koronavirus može ući u tijelo i zaraziti nas? 


e krozusta 

e kroznos 

e —krozoči (očna sluznica) 

Stoga ih treba izbjegavati dodirivati rukama. 


Virus u organizam ne može ući kroz kožu. 


Kojim se putem virus prenosi od osobe do druge? 


e _Fizičkim dodirom sa zaraženom osobom 


e  Prijenosom mikrokapljice koja sadrži viruse na drugu osobu (kašljanjem, 
kihanjem, neodržavanjem distance za vrijeme razgovora) 


* _Udisajem virusa kroz koncentriran aerosol u zraku (aerosol su sitne čestice 
koje lebde zrakom, a lučimo ih disanjem i govorom, a osobito glasnim 
govorom ili pjevanjem jer glasnoća glasa ima najveći utjecaj na količinu 
proizvedenog aerosola). Za više informacija, vidjeti poglavlje 4. Bitne razlike 
između mikrokapljica i aerosola ? 


e  Fizičkim dodirom prethodno kontaminirane površine (kvaka, rukohvat, 
dugme u liftovima, prekidači za struju, vodokotlić, slavine...) ako se nakon 

toga tim istim neopranim ili nedezinficiranim rukama dotiče lice tj. nos, oči, 
usta. Najnovije studije ukazuju na to da je ovaj način zarazerjeđi nego što se 
dosad smatralo!. 


2. OSOBNE MJERE SPRJEČAVANJA PRIJENOSA ZARAZE 


Kojim načinom možemo spriječiti prijenos zaraze? 


1. Od zaražavanja putem fizičkog dodira sa zaraženom osobom štitimo se: 
e izbjegavanjem rukovanja, ljubljenja i grljenja i svakog fizičkog kontakta 


2. Od zaražavanja putem prijenosa zaražene mikrokapljice na drugu osobu 
štitimo se: 
e održavanjem fizičke distance od 2 m (što se glasnije govorito je potrebno 
održavati veći razmak među osobama, ako se ne nosi maska) 


e nošenjem maske u zatvorenim prostorima 
e nošenjem maske na otvorenom ondje gdje nije moguće održati distancu 


e kašljanjem ili kihanjem u lakat ili u papirnatu maramicu s jednokratnom 
uporabom 


e tišim govoromi izbjegavanjem pjevanja (osobito u zborovima) 


3. Od zaražavanja putem udisaja virusa kroz koncentriran aerosol u zraku 
štitimo se: 

e otvorenim prozorima prilikom okupljanja dvije ili više osoba u zatvorenom 
prostoru ili redovitom prozračivanjem prostora (NAPOMENA: Maske štite od 
mikrokapljica, ali slabije od aerosola“ koji djelomično prolazi kroz njih, 
slično kao što bi to učinio dim cigarete. Više o tome u poglavlju 4.) 


1 Science Brief: SARS-CoV-2 and Surface (Fomite) Transmission _for Indoor Community Environments | CDC 
2 Donald K Milton, "A Rosetta Stone for Understanding Infectious Drops and Aerosols", Journal of the Pediatric 
Infectious Diseases Society, Vol. 9, Issue 4, Sept. 2020, Pages 413-415, https://doi.org/10.1093/jpids/piaa079 

e nošenjem maske u zatvorenim prostorima, premda ne u potpunosti jer 
maske samo djelomično filtriraju aerosol 


e davanjem prednosti susretima na otvorenom 


* ventilacijom svježim vanjskim zrakom u autu prilikom vožnje s više osoba, 
umjesto recikliranjem zraka ili vožnjom s malo spuštenim staklom na 
jednom od prozora? 


* NAPOMENA: U zatvorenom neprozračenom prostoru jedna jedina zaražena 
osoba može, unatoč održanoj fizičkoj distanci, samim stvaranjem aerosola 
kroz disanje i govor u samo nekoliko sati zaraziti sve druge osobe u 
prostoriji koje će udisati zaraženi aerosol. Ako zarazna osoba, koja ne zna 
da je zarazna za okolinu (npr. osoba bez simptoma, koja izlučuje virus) 
boravi u zatvorenom prostoru, znatno manje virusa će izlučivati u okolinu 
ako nosi masku. 


4. Od zaražavanja putem fizičkog dodira s prethodno kontaminiranom 
površinom štitimo se: 
e redovitim pranjem ili dezinfekcijom ruku, osobito nakon dodirivanja 
potencijalno zaraženih površina“ 


e izbjegavanjem dodirivanja očiju, nosa i usta rukama 


Svaka od ovih četiriju mjera počiva prvenstveno na osobnoj odgovornosti i 
aktivnim sudjelovanjem svakog pojedinca, ne iziskuje nikakav trošak onima 
koji ih se pridržavaju. Sve te mjere su značajno potpomognute propisanim 
javnozdravstvenim mjerama? i odgovornost je tako na pojedincima kao i na 
onima koji su zaduženi za npr. javne prostore kao što su škole, restorani, uredi, 
itd. gdje se ljudi susreću da osiguraju pridržavanje mjera. 


3V, Mathai, A. Das, J. A. Bailey, K. Breuer, "Airflows inside passenger cars and implications for airborne disease 
transmission", Science Advances, 1 Jan 2021: https://advances.sciencemag.org/content/7/1/eabe0166 

“ Toj mjeri osobne odgovornosti pridonosi redovita dezinfekcija površina koje dodiruje velik broj ljudi (kvake, 
rukohvati, dugmad u liftovima, prekidači za struju, vodokotlići, slavine, uređaji za plaćanje karticom...) 

5 Propisivanje obaveznih pandemijskih mjera nije nikakav presedan. Postoji mnogo drugih javnozdravstvenih 
mjera koje su propisane radi zaštite pučanstva i zdravlja drugih osoba, i čije se nepridržavanje kažnjava u 
edukativne svrhe (nošenje pojasa u autu, zabrana pušenja u nekim prostorima, zabranjeno nošenje oružja bez 
dozvole, restrikcije vezane za konzumaciju alkohola i upravljanje vozilima pod utjecajem alkohola). 

3. KOLEKTIVNE MJERE USPORAVANJA ŠIRENJA ZARAZE 


Kojim načinom možemo usporiti širenje zaraze iz utvrđenih žarišta? 


Osim pridržavanjem gore navedenih osobnih mjera sprječavanja prijenosa 
zaraze, jednom kada se zaraza već proširila, moguće je usporiti njeno širenje u 
zajednici na dva načina. Važno je međutim razumjeti da se njima ne sprječava 
prijenos virusa s jedne osobe na drugu, već se samo smanjuje broj osoba koje 
zaražena osoba može zaraziti: 


1. Smanjivanjem broja druženja i prosječnog broja ljudi s kojima se dnevno 
dolazi u kontakt 


e time se smanjuje broj ljudi na koje zaražena osoba može prenijeti virus 
(NAPOMENA: trenutno su glavni izvori širenja zaraze obiteljska i prijateljska 
druženja, osobito u zatvorenim prostorima, gdje se naročito aerosolom 
najbržeširi zaraza). 


2. Smanjivanjem broja ljudi koji se mogu okupiti na istom mjestu 


e time se smanjuje potencijalni broj novih zaražavanja i lančani prijenos 
zaraze na veći broj ljudi te sprječava eksponencijalni rast, što je glavna 
svrha svake odluke o ograničavanju broja ljudi na javnim okupljanjima (u 
stadionima, na koncertima, na konferencijama, u crkvama, itd.): 

— akojedna zaražena osoba zarazi 10 ljudi, i svatko od njih također 10, i 
tako dalje, u tri koraka dolazi se do 1000 (= 10 x 10 x 10) zaraženih 
osoba; 

— akojedna zaražena osoba zarazi 2 osobe, i svaka od njih također zarazi 
2 osobe, i tako dalje, u tri koraka dolazisedo 8 (=2x2x 2) zaraženih 
osoba. 


Ova dva tipa restriktivnih mjera usmjerene na usporavanje širenja zaraza, 
nakon što se već proširila, teoretski ne bi bile potrebne kada bi se strogo 
primjenjivala prva skupina od četiriju mjera osobne odgovornosti. No zbog 
činjenice da se u svakoj populaciji dio ljudi ne ponaša odgovorno, ove dvije 
vrste mjera primjenjuju se kao dodatne mjere kojima se nastoji kompenzirati 

neodgovorna ponašanja na osobnoj razini. Što je osobna odgovornost veća, to 
su manje potrebne restriktivne mjere, i obrnuto. One su dopuna mjerama 
osobne odgovornosti, koje su temeljne mjere i najučinkovitiji način za 
suzbijanje epidemije. 


4. BITNE RAZLIKE IZMEĐU MIKROKAPLJICA | AEROSOLA 


Generiranje aerosola i mikrokapljica. Običnim disanjem se pri mirovanju 
izdiše prosječno 8 litara zraka na minutu, u kojemu se u prosjeku nalazi 
između 80 i 800 čestica promjera većeg od 0,8 mikrona (0,0008 mm). Pri 
govoru se broj izlučenih čestica penje na 5000 na minutu, s promjerom do 
60 mikrona. Količina izlučenih čestica povećava se s glasnoćom govora, a 
naročito pjevanjem, kao i tijekom fizičkog napora, kada se ritam disanja 
povećava“. Kašljanjem ili kihanjem taj se broj također povećava, dok se 
prosječan promjer izbačenih čestica kreće između 0,5 i 30 mikrona, 
prosječno od 4 do 8 mikrona“. Pola minuta govora generira istu količinu 
aerosola kao i jedan kašalj. Kod zaražene osobe, te čestice mogu sadržavati 
veće količine virusa. Premda nema jasno određene granice među njima, veće 
čestice se nazivaju mikrokapljicama, a manje aerosolomč. Glavna je razlika u 
tome što će se mikrokapljice pri udisaju zaustaviti u gornjem dišnom traktu, 
dok aerosol može ući duboko u pluća. 


Mikrokapljice su sitne čestice, obično promjera većeg od 5 do 10 mikrona? 


(10 puta tanji od kose), i od njih nas efikasno štiti maska. Veća mikrokapljica 
promjera 100 mikrona ili 0,1 mm padne na zemlju za manje od 10 sekundi i 
na udaljenostodi1m do2m. Mikrokapljice veće od 60 mikrona pasti će na 


$ Asadi, S., Wexler,A.S., Cappa, C.D. etal. "Aerosol emission and superemission during human speech increase 
with voice loudness", Scientific Report (2019), https://doi.org/10.1038/s41598-019-38808-z 

7 CY.H.Chao etal. "Characterization of expiration air jets and droplet size distributions immediately at the mouth 
opening", Journal of Aerosol Science (2009), https://doi.org/10.1016/j.jaerosci.2008.10.003 

8 Tang JW, Bahnfleth WP, Bluyssen PM, etal. "Dismantling myths on the airborne transmission of severe acute 
respiratory syndrome coronavirus-2 (SARS-CoV-2)".J Hosp Infect. (2021), 
https://doi.org/10.1016/j.jhin.2020.12.022 

2 K.P. Fennelly, "Particle sizes of infectious aerosols: implications for infection control", The Lancet Respiratory 
Medicine (2020), https://doi.org/10.1016/S2213-2600(20)30323-4 

zemlju unutar udaljenosti od 60 mikrona!“. Mikrokapljici promjera 
20 mikrona treba oko 4 minute da padne na zemlju s visine od 3 m. Kašljanje 
ili kihanje, koje mogu prouzročitiviše desetaka tisuća čestica, mogu ih izbaciti 
na udaljenost od 3m do 5 m. Mikrokapljici promjera 10 mikrona treba oko 
17 minuta da padne na zemlju. No, ako su udahnute, mikrokapljice veće od 
10 mikrona će se uglavnom zaustaviti u gornjem dišnom traktu (nosna i usna 
šupljina, ždrijelo, grlo). 


e Aerosol su sitne i vrlo lagane čestice, manje od mikrokapljica, promjera 
manjeg od 5 mikrona", koje lebde zrakom i na većoj udaljenosti od 10 m. 
Udahnut aerosol neće zaustaviti sluznica u gornjem dišnom traktu (nosnoj i 
usnoj šupljini, ždrijelu, grlu), koja nas inače štiti od virusa i bakterija, i 
aerosolne čestice udisajem mogu ući duboko u pluća sve do plućnih alveola“, 
osobito one manje od 2,5 mikrona!". Čestice aerosola nosi strujanje zraka 
koncentriraju se u neprozračenim prostorima. 


.  Aerosoli prozračivanje. Od aerosola se štitimo prozračivanjem, a mnogo 
slabije maskom. Aerosolna čestica promjera manjeg od 3 mikrona praktično 
ostaje lebdjeti u zrakusve dok jestrujanje zraka ne nanese na neku površinu. 
Od jednog jedinog kašlja, osoba s velikim virusnim opterećenjem može 
generirati više od 100.000 čestice virusa koji mogu ostati u zraku više od 
10 sekundi“. Stoga se veća koncentracija zaraženog aerosola u zraku 
sprječava dobrom ventilacijom ili redovitim prozračivanjem. 


e  Aerosol, CO, i vožnja automobilom. Kako pri disanju izdišemo određenu 
količinu ugljičnog dioksida (CO2), mjerenje njegove koncentracije u zraku 
pomoću prijenosnih CO» mjernih uređaja, osim za utvrđivanje kvalitete zraka 


10 "COVID-19 transmission —up in the air", The Lancet Respiratory Medicine (2020), 
https://doi.org/10.1016/S2213-2600(20)30514-2 

11 Leung, Nancy H.L. "Transmissibility and transmission of respiratory viruses". Nature Reviews Microbiology 
(2021). https://doi.org/10.1038/s41579-021-00535-6 

12 Zuo YY, Uspal WE, WeiT. "Airborne Transmission of COVID-19: Aerosol Dispersion, Lung Deposition, and 
Virus-Receptor Interactions", ACS Nano. 2020; https://doi.org/10.1021/acsnano.0c08484 

13 J, Lelieveld et al., "Model Calculations of Aerosol Transmission and Infection Risk of COVID-19 in Indoor 
Environments", Int. J. Environ. Res. Public Health 2020, https://doi.org/10.3390/ijerph17218114 

14 "Modeling the load of SARS-CoV-2 virus in human expelled particles during coughing and speaking ", Yang Wang, 
Guang Xu, Yue-Wern Huang (2020). https://doi.org/10.1371/journal.pone.0241539 

može poslužiti i kao pokazatelj koncentracije aerosola. Na otvorenom 
koncentracija CO2 iznosi oko 415 ppm (dijelova na milijun). U zatvorenom 
prostoru, kada koncentracija CO» dosegne 800 ppm to znači da oko 1% zraka 
koji se udiše je već bio izdahnut. Stoga se preporučuje da se redovitim 
prozračivanjem koncentracija CO» zadrži ispod 700 ppm, čime će se smanjiti 
i količina aerosola u zraku. Primjera radi, ako je ventilacija podešena na 
recikliranje zraka, koncentracija CO» u automobilu s troje putnika nakon 
10 minuta vožnje doseže oko 4.500 ppm". To znači da 10% zraka koji udišu 
već je bio izdahnut, a to se odnosi i na aerosol. U slučaju da je jedan putnik 
zaražen značajan je rizik da se virus prenese i na sve ostale putnike. Stoga se 
preporučuje ventilacija svježim vanjskim zrakom ili vožnja s malo spuštenim 
staklom jednog od prozora. 


Aerosol poput dima cigarete. Aerosol se ponaša poput duhanskog dima: u 
zatvorenoj prostoriji u kojoj samo jedna osoba puši, nakon par sati svi će 
vonjatipo duhanui svi će se nadisati dima, što se neće dogoditi ako su prozori 
otvoreni. Isto je sa zaraženim aerosolnim česticama koje lebde u zraku, uz 
razliku da su bezmirisne i nevidljive. 


Aerosol i hladno vrijeme. U hladnim vremenskim uvjetima, kada su prozori 
uglavnom zatvorenii prozračivanje slabo, aerosol je jedan od glavnih izvora 
zaraze jer, za razliku od mikrokapljica, prenosi zarazu i na mnogo veću 
udaljenost. Međutim, vani ili u dobro prozračenim prostorima, a osobito u 
toplim vremenskim uvjetima, aerosol brzo hlapi te se virusi, koji su 
eventualno u njemu bili, brzo rasprše i teško ih se može detektirati u zraku. 


Aerosoli pjevanje. Pjevanje naročito povećava mogućnost prijenosa zaraze 
jer je obično glasnije od govora. Zato u zatvorenim prostorima nije 
preporučljivo ili zahtijeva znatno veću udaljenost među osobama i 
preporučujese nošenje maske i dok se pjeva. Zbog veće učestalosti oboljenja 
među članovima pjevačkih zborova, u mnogim zemljama je za vrijeme 
pandemije zabranjeno zborsko pjevanje ili podložno posebnim restrikcijama. 


15 Heejung S. Jung, Michael L. Grady, Tristan Victoroff, and Arthur L. Miller, "Simultaneously reducing CO2 and 
particulate exposures via fractional recirculation of vehicle cabin air", Atmos Environ (1994). 2017 Jul; 
https://doi.org/10.1016/j.atmosenv.2017.04.014 

5. VAŽNOST ODGOVORNOG PONAŠANJA 


Zarazu od koronavirusa možemo spriječiti samo osobnom odgovornošću 
pridržavanjem četiriju osnovnih mjera. 


Netko može ne biti zabrinut za to hoće li se zaraziti, a ako se i zarazi može 
imati samo minimalne simptome zaraze sa SARS-CoV-2 koji se manifestiraju 
kao prehlada, hunjavica ili cak bez ikakvih simptoma bolesti (tzv. 
asimptomatski slučajevi). No i takva će osoba doći u susret sa starijim 
osobama, svojim roditeljima, kroničnim bolesnicima i drugima čiji je imunitet 
puno slabiji, i za koje taj isti virus može biti koban. Takva osoba može biti 
samo prenositelj zaraze na drugu osobu za koju virus također neće biti 
opasan, ali će je ga možda prenijeti na treću osobu koja će teško oboljeti. 
Odgovornim ponašanjem nastojimo izbjeći da nepažnjom ili nesmotrenošću 
zarazimo druge, što nije samo odraz građanske odgovornosti, nego i zrelosti 
i brige za bližnjega. Jedino odgovornim ponašanjem svakog od nas možemo 
učinkovito prekinuti lance prijenosa zaraze, čime svatko aktivno pridonosi 
jenjavanju epidemije. 


Ako se 200 ljudi okupi na jednom mjestu, ne rukuju se, drže distancu, nose 
masku i ako jetaj prostor prozračenilina otvorenom, minimalne su šanse da 
10 ili 20 zaraženih osoba među njima prenesu zarazu na druge. Ako se 
međutim 10 ljudi okupi i ne pridržava tih osnovnih pravila (već se rukuje, ne 
drži distancu, ne nosi masku i prostor nije prozračen), velika je vjerojatnost 
da će se svi zarazitii akoje samo jedna osoba zaražena među njima, osobito 
ako susret potraje nekoliko sati. 


U izbjegavanju rizičnih ponašanja najbolje će nam pomoći pravilo da se 
prema drugima ponašamo oprezno kao da je svatko oko nas zaražen i 
pazeći da se od njih ne zarazimo. 


Ni najrestriktivnije mjera usporavanja dinamike širenja epidemije ne mogu 
dati zadovoljavajući rezultat ako se ne poštuju mjere osobne odgovornosti 
(četiri osnovne mjere sprječavanja zaraze). Slikovito rečeno, djelovat će kao 

poklopac na kipući lonac ispod kojeg nije ugašena vatra: djelomično će 
spriječiti da ne iskipi, ali mnogo djelotvornije je ugasiti vatru. To možemo 
samo osobnom odgovornošću čime sprječavamo prijenos zaraze na druge 
oko sebe te se pošteđujemo od uvođenja restriktivnih mjera. Izbjegavanjem 
pridržavanja mjera štetimo i sebi i drugima, dok njihovim pridržavanjem 
štitimo i sebe i svoje bližnje. 


